jkorsvik/nowiki_second_scrape_merged huggingface dataset:
Olena Zubrilova

Olena Mykolajivna Zubrilova (ukrainsk Олена Миколаївна Зубрилова; født 25. februar 1973 i Sjostka) er en ukrainsk skiskytter. Hun er født i Ukraina, men ble sommeren 2002 hviterussisk statsborger.
Zubrilova vant 21 individuelle renn i verdenscupen. Hennes fremste sammenlagtplasseringer er andreplasser i 1999 og 2000, og tredjeplass i 2001.
Etter sesongen i 2005/06 med femteplass i OL, og niendeplass totalt i verdenscupen, kunngjorde Zubrilova at hun ville legge opp. Til tross for dette stilte hun også til start i verdenscupen 2006/07, blant annet i rennene i Hochfilzen i desember 2006.


== Meritter ==
VM 1996 i Ruhpolding: Bronse på stafett og sølv lag (Ukraina)
VM 1997 i Osrblie: Sølv på sprint, normaldistanse og jaktstart, samt bronse lag (Ukraina)
VM 1999 i Kontiolax/Oslo: Gull på jaktstart, normaldistanse og fellesstart, bronse på sprinten
VM 2000 i Oslo: Bronse på stafett (Ukraina)
VM 2001 i Pokljuka: Bronse på normaldistanse og på stafett (Ukraina)
VM 2002 i Oslo: Gull på fellesstart
VM 2003 i Khanty-Mansijsk: Sølv på normaldistanse
VM 2005 i Hochfilzen: Bronse på sprint og stafett (Hviterussland)


== Referanser ==


== Eksterne lenker ==
(de) Olena Zubrilova – Munzinger Sportsarchiv 
(en) Olena Zubrilova – Olympedia 
(en) Olena Zubrilova – Sports-Reference (OL-resultater – arkivert) 
(en) Olena Zubrilova – FIS (langrenn) 
(en) Olena Zubrilova – IBU 
(en) Olena Zubrilova – biathlon.com.ua 
Om Olena Zubrilova på Biathlonworld
Chelonariidae

Chelonariidae er en familie av biller som lever i varme strøk, de mangler i Europa. De lever mellom forskjellige slags råtnende plantedeler, og en del arter er knyttet til maur eller termitter. Billene er små til middelsstore, avlange, og kan trekke beina helt inn til kroppen slik at de ligner på frø. I så måte ligner de på familien halvsmellere (Throscidae), som de imidlertid ikke er i nær slekt med.


== Utseende ==
Små til middelsstore (3 – 8,5 mm), avlange, noe flate biller. Beina og antennene kan legges inn i furer på undersiden slik at overflaten blir helt jevn, billene ligner da på frø. Oversiden er mer eller mindre hårete. Hodet er lite, og ofte dekket av brystskjoldet slik at det ikke er synlig sett ovenfra. Fasettøynene er utstående, med fine fasetter, uten hår. Overkjevene (mandiblene) er redusert. Antennene er 11-leddete, middels lange, trådformede, sagtakkede eller kamformede. Brystskjoldet (pronotum) er omtrent så bredt som dekkvingene, omtrent halvsirkelformet sett ovenfra, med en skarp sidelist. Dekkvingene er parallellsidige eller bredest i fremre halvdel. Beina er forholdsvis korte, særlig frambeina er kraftige. Føttene er 5-leddete, det tredje leddet er delt i to lange lober, det fjerde leddet ganske lite. Larvene er omtrent sylindriske, litt smalere mot bakenden, sterkt pigmentert og sklerotisert (harde). Overflaten er mer eller mindre ru, kornete eller dekket av små knøler. De fleste leddene har en spirakel (åndehull) på hver side, bak denne sitter to børster. Det er også en klynge med børster øverst på siden av hvert segment, ellers mangler de hår. Hodekapselen er ganske stor og velutviklet, med små overkjever (mandibler).


== Levevis ==
Larvene er funnet i mange ulike habitater, vanligvis i nærheten av råtnende plantemateriale i en eller annen form. De er funnet i løvstrø, i planterusk rundt roten av orkidéer, knyttet til planter som ha maurkolonier inne i seg, i døde grener og av og til under barken på døde trær. En del arter finnes bare knyttet til maur (såkalte myrmekofiler) eller termitter. Det er ikke kjent hva de spiser. Chelonariidene lever bare i varme områder, og har flest arter i Sør-Amerika. I tempererte områder er de bare kjent fra Nord-Amerika og New Zealand.


== Systematisk inndeling ==

Ordenen biller, Coleoptera
Underordenen Polyphaga
Overfamilien mudderbiller (Dryopoidea)
Familien Chelonariidae
Brounia thoracica Sharp, 1878  – New Zealand, den sørligste arten i gruppen
Slekten Chelonarium Fabricius, 1801  – alle varme verdensdeler, flest i Sør- og Mellom-Amerika
Slekten Pseudochelonarium Pic, 1916   – Øst-Asia, Indonesia, østover til Ny-Guinea


== Eksterne lenker ==
Brounia thoracica
Chelonarium sp.
Pseudochelonarium sp.
Chelonarium, larve
(en) Chelonariidae i Encyclopedia of Life 
(en) Chelonariidae i Global Biodiversity Information Facility 
(en) Chelonariidae hos Fossilworks 
(en) Chelonariidae hos ITIS 
(en) Chelonariidae hos NCBI 
(en) Kategori:Chelonariidae – bilder, video eller lyd på Wikimedia Commons 
Chelonariidae – detaljert informasjon på Wikispecies
Aleksandr Glazunov

Alexander Konstantinovitsj Glazunov (russisk: Александр Константинович Глазунов, Aleksandr Konstantinovič Glazunov, fransk: Glazounov; tysk: Glasunow; født 29. julijul./ 10. august 1865greg. i St. Petersburg, død 21. mars 1936 i Paris) var en russisk komponist og musikklærer som øvet stor påvirkning i sin samtid.
Glazunov var født i St. Petersburg. Han studerte musikk under Nikolaj Rimskij-Korsakov.
Den første av hans åtte symfonier hadde premiere i 1882 da Glazunov var 16 år gammel. Hans populære Stenka Razin var også et arbeide han laget i sin ungdom. Glazunov skrev også tre balletter.
I 1899 ble Glazunov professor ved Musikkskolen i St. Petersburg, og senere skolens direktør. Glazunov forlot Russland i 1928. Han reiste rundt omkring i Europa og USA, og døde i Paris.
Han kom til å bli kjent som et stort mirakel på sitt felt, og ved hjelp av sin mentor og venn Rimskij-Korsakov, fullførte de noen av Aleksandr Borodins største verker, den mest kjente er operaen Prins Igor. De redigerte også et svært berømt stykke av Borodin, 'De polovetsianske jomfruers dans', populært kjent som Polovetsianske danser, som i sin helhet er et utdrag fra den nevnte operaen.


== Referanser ==


== Eksterne lenker ==
(en) Alexander Glazunov – kategori av bilder, video eller lyd på Commons 
(de) Verk av og om Aleksandr Glazunov i katalogen til det tyske nasjonalbiblioteket
(de) Verk av og om Aleksandr Glazunov i Deutsche Digitale Bibliothek
(en) Fritt tilgjengelige noter av Alexander Glazunov i International Music Score Library Project
Nordic Tournament

Nordic Tournament er en årlig skihoppkonkurranse som varer en uke og er innlagt i verdenscupen i skihopping. Konkurransen startet i 1997, som et motstykke til den mer kjente og suksessrike tysk-østerrikske hoppuka i Tyskland og Østerrike.
I de siste årene har konkurransen blitt avholdt i Lahtis og Kuopio i Finland og Lillehammer og Oslo i Norge. I 2009 ble Oslo byttet ut mot et renn i Vikersund på grunn av bygging av ny Holmenkollbakke. Konkurransen har tidligere også blitt avholdt i Falun i Sverige og Trondheim i Norge. 
I 2005 vant Matti Hautamäki alle de fire rennene, mens Simon Ammann gjorde det samme i 2010. Adam Małysz vant alle de tre rennene i 2001 og 2003.


== Eksterne lenker ==
Artikkelen har ingen egenskaper for offisielle lenker i Wikidata (en)
Jonas Ridderstråle

Jonas Ridderstråle (født 1966) er en svensk økonom, finansteoretiker og foredragsholder som har utgitt flere bøker. Han er spesielt kjent for boka Funky Business (2000), skrevet sammen med Kjell Nordström.Han har også (sammen med Kjell Nordström) utgitt bøker som Karaokekapitalismen (2004) og Funky Business Forever (2007). Bøkene er oversatt til over 30 språk. 2007-utgaven av Thinkers 50 kåret ham og Nordström til verdens 13. beste ledelsestenker (og best i Europa).Ridderstråle har en doktorgrad (1996) i økonomi og er ansatt ved Handelshögskolan i Stockholm. Han har vært gjesteprofessor ved Ashridge Business School i Storbritannia og ved IE Business School i Spania.


== Referanser ==


== Eksterne lenker ==
CSA SPEAKER BIOGRAPHY
Fylkesvei 2476

Fylkesvei 2476 går mellom Hålimo i Vang og Håde i Nord-Aurdal kommune. Veien går på vestsiden av Strondafjorden og Slidrefjorden.
Frem til 2019 hadde veien betegnelsen fylkesvei 261 (Oppland).


== Kommuner og knutepunkter ==

 VangUten navn 

 Vestre SlidreVestsidevegen 

 Nord-AurdalGraneisteie 

Panoramavegen 

Lovegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2476
(no) Statens vegvesen – trafikkmeldinger
Marcus Schnabel

Marcus Schnabel (født 21. juni 1744 i Ulvik, død 5. juni 1780 i Lier) var en norsk prest og topografisk forfatter.
Schnabel var sønn av sogneprest Poul Schnabel (1705–1792) i Ulvik og Maren Preus Antoniusdatter født Kjerulf (død 1753). 
I 1762 gikk han ut fra Bergen katedralskole, studerte matematikk og naturvitenskap og fikk attestas (dvs. vitnemål om bestått akademisk (hovedsakelig teologisk) eksamen) i 1766. I 1771 ble han personalkapellan hos sin far og i 1778 residerende kapellan i Lier, hvor han ble værende til sin død. Han var gift med Edle Johanne Margrethe Saabye (1751–1835), datter av en dansk prest og datterdatter av Hans Egede.
Som kapellan hos faren gjorde Schnabel en reise opp til Hans Strøm i Volda, som satte stor pris på ham og etter hans død utga hans Udkast til en Beskrivelse over Hardanger (1781) med kommentarer. Verket er rikest i naturhistorisk henseende, men inneholder også mange historiske opplysninger fra eldre og nyere tid. Hos Strøm møtte Schnabel igjen sin venn fra studietiden, Claus Frimann. Han brukte også mye tid på å avskrive gamle skinnbrev. Selv om Schnabels far var danskfødt, følte sønnen seg som harding og nordmann, og gjennom lesningen av gammelnorske tekster innså han at det var en sammenheng mellom den moderne hardangerske dialekten og det gamle norrøne skriftspråket. 
Han forsøkte å bevise denne sammenhengen i Prøve paa, hvorvidt det gamle norske Sprog endnu er til i det hardangerske Bondemaal ble utgitt i 1784 av Det Kongelige Norske Videnskabers Selskab i Trondheim og er det første vitenskapelige arbeid om norsk språk. Det er en ordliste (bokstavene A-F) som gjengir ordene på norrønt og deretter på hardangermål, og en drøftelse som påviser at denne dialekten nedstammer fra gammelnorsk. Schnabel skjønte at norske dialekter stod språket i Kongespeilet nærmere enn språket i islandske sagaer. Han drøfter hvorfor Norge ikke har bevart det gamle målet som skriftspråk, og sammenlignet norsk med språket i andre germanske land - dette før det fantes noen sammenlignende språkvitenskap.På denne måten kom han til å foregripe språkforskerne på 1800-tallet, blant andre Ivar Aasen, som gjorde bruk av Schnabels arbeider og skrev at denne viste «en saa alvorlig Opmærsomhed for Sproget og en saa omhyggelig Behandling af Formerne, at man inderlig maa beklage, at der ikke skulde komme mere fra den samme Haand».Utenom dette leverte Schnabel en fortsettelse av Miltzows Presbyterologia Vos-Hardangriana, avfattet med stor nøyaktighet. Han tegnet også kart over Bergen stift, over Hardanger, Ulvik og Kvam. I Lier kopierte han en primstav. Schnabel ble syk av noe Strøm kalte «forraadnende Feber» og døde før han rakk å fylle 36 år.


== Referanser ==


== Kilder ==
Dansk biografisk Lexikon [1]
Hovdhaugen, Even et al.: The History of Linguistics in the Nordic Countries. Helsinki, 2000, s. 33–34.
Gert Miltzow

Gert Henrikssøn Miltzow (født 16. februar 1629 på Voss, død 6. desember 1688) var en norsk prest og historisk forfatter.
Han var sønn av Henrik Miltzow, sogneprest på Voss, ble i 1648 student ved Københavns Universitet, tilbragte flere år på utenlandske universiteter, og ble ved tilbakekomsten til København gjort til magister i 1657. Neste år ble han utnevnt til kapellan hos faren, og etter dennes død i 1666 overtok han sogneprestembetet. Fra 1669 var han også prost i Hardanger og Voss prosti. Han var gift med Susanne Skjelderup, datter av biskop i Bergen Jens Skjelderup og datterdatter av professor Ole Worm. De hadde flere barn.
Miltzow var en velstudert mann med flersidige litterære interesser. Han utga oversettelser av engelske og tyske andaktsbøker, han forsøkte seg som latinsk poet og dansk salmedikter og han opptrådte som topografisk-historisk forfatter. Særlig er han kjent for sin Presbyterologia Norvegico-Vos-Hardangeriana (1679), som for en del bygger på nå tapte kilder, og som ikke bare inneholder opplysninger om prester i katolsk og protestantisk tid, men også mange interessante kulturhistoriske meddelelser. Flere av de bevarte gammelnorske manuskripter og historiske opptegnelser fra reformasjonsårhundret har vært i hans eie. 


== Kilder ==
Dansk biografisk Lexikon [1]


== Litteratur ==
Ludvig Daae: «Om Mag. Gert Henrikssøn Miltzow, Sognepræst til Voss», i Historisk Tidsskrift 1885.
Fylkesvei 2484

Fylkesvei 2484 går mellom Einang i Vestre Slidre og Ulnes i Nord-Aurdal kommune.
Frem til 2019 hadde veien betegnelsen fylkesvei 265 (Oppland). Fødnesvegen mellom Ulneshagen og Fodnes (5,1 km) var tidligere del av fylkesveien.


== Kommuner og knutepunkter ==

 Vestre SlidreSlidrevegen 

Rønsvegen 

 Nord-AurdalFlatåkervegen 

Fødnesvegen 

Panoramavegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2484
(no) Statens vegvesen – trafikkmeldinger
Ryan Ross

George Ryan Ross (født 30. august 1986 i Las Vegas, Nevada) var gitarist og back-up vokalist i Panic! at the Disco. Det er også han som har skrevet alle låtene til bandet på deres første CD, A Fever You Can't Sweat Out, og mesteparten på det andre albumet deres, Pretty Odd.


== Hans tidlige liv ==
Ryan er født og oppvokst i Las Vegas, Nevada, der han gikk på katolsk skole. To sanger på Panic at the Discos A Fever You Can't Sweat Out, «Camisado» og «Nails For Breakfast, Tacks for Snacks», skrev han om sin egen far, som var alkoholiker, og døde 28. juni 2006. «Jeg kjente ikke faren min godt» skal Ross ha uttalt, «han mislikte mine valg i livet.»


== Starten på musikken ==
Da Ryan var tolv år, spurte han foreldrene sine om å få en gitar i julegave, da han startet å samarbeide med barndomsvennen Spencer Smith, som hadde fått trommer. De første årene spilte Ross og Smith mest blink-182 med Ryan som vokalist. Bandet deres het på den tiden Pet Salamander.
Senere fikk Smith Brent Wilson med i bandet, som bassist. Da Brendon Urie ble medlem i bandet, var det meningen at han skulle være back-up vokalist for Ross, men da de hørte ham synge, bestemte de at han skulle bli hovedvokalist. Nå spiller Ross flere instrumenter, blant annet keyboard og gitar. Ettersom de har kommet i gang med konserter, har Ross blitt mindre sjenert, da han dekorer fjeset sitt med forskjellige rariteter. «Jeg føler ikke at jeg spiller, jeg føler at jeg er en forteller, enda det er Brendons jobb», sier Ross.


== Panic! At The Disco skiller veier ==
I 2009 forlot Ross og bassisten Jon Walker bandet. Panic! At The Disco følte at musikkstilen deres gikk i forskjellige retninger, og ble enige om å splittes. Urie  holder bandet gående, helt alene da Smith forlot bandet den 2. april 2015.
Etter å ha forlatt Panic! At The Disco, dannet Ross og Walker et band ved navn The Young Veins. Og i 2010 bestemte de seg for å ta en pause, som de da enda ikke har kommet tilbake fra.


== Referanser ==


== Eksterne lenker ==
(en) Ryan Ross – kategori av bilder, video eller lyd på Commons 
(en) Ryan Ross på Internet Movie Database 
(en) Ryan Ross hos Rotten Tomatoes 
(en) Ryan Ross på Discogs 
(en) Ryan Ross på MusicBrainz 
(en) Ryan Ross på Songkick 
(en) Ryan Ross på Last.fm 
(en) Ryan Ross på Genius — sangtekster 
(en) Ryan Ross på AllMusic 
(en) Ryan Ross på Twitter
Dietrich von Nieheim

Dietrich von Nieheim (også Niem eller Nyem, latin Theodoricus de Niem; født ca. 1345 i Nieheim ved Paderborn i Tyskland, død 22. mars 1418 i Maastricht i dagens Nederland) var historiker ved kurien i Roma og tysk representant ved konsilet i Konstanz.


== Liv og virke ==
Dietrich von Nieheim var jurist ved det pavelige hoff i Avignon, og dro 1376 til kurien i Roma. Her ansatte pave Urban VI ham ved det pavelige kanselli, og tok ham med da han i 1383 besøkte kong Karl av Napoli. På denne reisen kom han i vanskeligheter, som tvang ham til å forlate kurien i 1385.
I 1395 utnevnte pave Bonifatius IX ham til biskop av Verden, men på grunn av lokal motstand måtte han vende tilbake til kanselliet, hvor han nevnes i 1403. I mellomtiden hadde han medvirket ved grunnleggelsen av et tysk hospits (Collegio Teutonico di Santa Maria dell'Anima) i Roma, og begynte å skrive en krønike, som bare er bevart som fragmenter.
Dietrichs hovedbetydning ligger i hans deltagelse i kontroversene omkring paveskismaet. I mai 1408 fulgte han pave Gregorius XII til Lucca. Da denne ikke ville innlate seg på megling, sluttet han seg imidlertid til de romerske og avignonske kardinalene i Pisa, ble tilhenger av den nyvalgte Alexander V og hans etterfølger Johannes XIII, og vendte tilbake til kurien. Der gikk han sterkt inn for et allment konsil og tok del i konsilet i Konstanz som rådgiver for «den tyske nasjon».
Dietrich skrev om begivenheter der han enten hadde deltatt selv eller stod i en slik stilling at han kunne få nøyaktig kunnskap om dem. Hans viktigste verker er Nemus unionis og De schismate. Det første ble skrevet i Lucca etter bruddet med Gregorius XII, og er en samling dokumenter som hadde falt i hans hender under forhandlingene. De schismate beskriver begivenhetene etter 1376 slik Dietrich selv hadde sett dem. Verket ble fortsatt i Historia de vita Johannis XXIII.
I filologien nevnes Dietrich von Nieheim ettersom hans brevveksling i 1411 med Johannes Schele, - som stammet fra Hannover og som senere ble biskop av  Lübeck (1420–1439) – er det eldste kjente sted som nevner et Eulenspiegel-skrift.


=== Inntrykk av nordmennene ===
I et av sine verker gir Dietrich en sørgerlig beskrivelse av nordmennenes seder, særlig deres drikkevaner: Nec quis crederet, nisi videret, quantum quisque utriusque sexus ibidem biberet una vice («Og ingen ville tro det, hvis han ikke så det, hvor mye enhver, av begge kjønn, der drikker på én gang»).


== Verker ==
De schismate libri III (1410)
Historia de vita Johannis XXIII
Nemus unionis


== Referanser ==
Fylkesvei 2442

Fylkesvei 2442 går mellom Fagernes i Nord-Aurdal og Forset i Gausdal kommune. Veien går blant annet gjennom Synnfjell.
Frem til 2019 hadde veien betegnelsen fylkesvei 204 (Oppland).


== Kommuner og knutepunkter ==

 Nord-Aurdal
Raneisvegen 

Steinsetbygdvegen 

 EtnedalSteinsetbygdvegen 

Brendavegen 

Lenningsvegen 

Forsetseterlia 

		
		


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2442
(no) Statens vegvesen – trafikkmeldinger
Thisted Fodbold Club

Thisted Fodbold Club, eller Thisted FC er et fotballag fra Thisted i Danmark. Klubben spiller sesongen 2007/08 i 2. divisjon avdeling vest etter å ha rykket ned fra dansk 1. divisjon. Før dette hadde klubben rykket opp to år på rad. Thisted lå over nedrykksstreken store deler av sesongen, men en svak sesongavslutning førte til nedrykk. I 3. runde i cupen samme sesong holdt de FC København til 1-1 ved full tid i cupen, men ble slått ut etter straffesparkkonkurranse.
Halvveis i inneværende sesong ligger Thisted på toppen av sin gruppe med 11 seire og 4 uavgjorte.
Thisted FC har tre supporterklubber: West Coast United, Blue Support for yngre supportere og TFC Eksilsupport som har avdelinger i Århus og København.


== Eksterne lenker ==
(da) Offisielt nettsted 
(en) Thisted FC – kategori av bilder, video eller lyd på Commons 
TFC Eksilsupport
Helmut Haller

Helmut Haller (født 21. juli 1939 i Augsburg, Tyskland, død 11. oktober 2012 i Augsburg, Tyskland) var en tysk fotballspiller.
Han debuterte for det vesttyske landslaget som 19-åring i 1958 og fikk med seg tre VM-sluttspill. Han spilte følgende VM-sluttspill: Chile 1962, England 1966 og Mexico 1970. Haller fikk 33 landskamper og 13 mål for Vest-Tyskland.
Helmut er kanskje mest kjent for sitt bidrag i 1966 der han scoret seks mål for Vest-Tyskland som til slutt tok sølvet. Etter at de tapte finalen 4–2 for vertsnasjonen England. Haller scoret der kampens første mål etter tolv minutter.
Haller fikk også med seg en VM-bronse fra 1970 VM. Der Vest-Tyskland slo Uruguay 1–0 i bronsefinalen.
Haller spilte for sin moderklubb Augsberg frem til han dro til Italia for å spille for Bologna så Juventus. Han reiste så tilbake til moderklubben i 1973 og la opp i 1979.


== Referanser ==


== Eksterne lenker ==
(de) Helmut Haller – Munzinger Sportsarchiv 
(en) Helmut Haller – FIFA 
(en) Helmut Haller – UEFA 
(en) Helmut Haller – Transfermarkt 
(en) Helmut Haller – national-football-teams.com 
(en) Helmut Haller – WorldFootball.net 
(en) Helmut Haller – FootballDatabase.eu 
(de) Helmut Haller – fussballdaten.de 
(en) Helmut Haller – EU-Football.info 
(de) Helmut Haller – Tysklands fotballforbund
TV 2 Interaktiv (Norge)

TV 2 Interaktiv AS er et datterselskap av TV 2 Gruppen som har kontorer i Bergen og Oslo.
Selskapet er ansvarlig for blant annet: [2]

Drift og salg av TV 2 Tekst-TV.
Utvikling og drift av nettstedet www.tv2.no.
Drift og utvikling av ulike telefontjenester.
Tilrettelegging av automatiske telefontjenester, for eksempel:
dialogmarkedsføring
direkte responstjenester
interaktiv tekst-TV
konkurranser og spillSelskapets virksomhet omfatter blant annet:
TV 2 tekst-TV
TV 2 Mobil
TV 2 Web-TV
TV 2 Nettavisen
Side2
Fotballnettstedet fxt.no
Sonen


== Historie ==
TV2 kjøpte seg opp fra 50 til 88 % eierandel i selskapet i 2000, og det skiftet da navn fra Net 2 til TV 2 Interaktiv. Samme år gikk administrerende direktør Kjetil Nilsen inn i en ny stilling i TV2 konsernet, og Gunnar Stavrum overtok som administrerende direktør/sjefredaktør. Styreformann var Kåre Valebrokk. Høsten 2000 ble et stort antall årsverk overført fra TV2 til TV2 Interaktiv. Selskapet hadde ved årsskiftet 2000-2001 140 ansatte.Tidligere kjent som:

Dagens TV og drev da først og fremst med tekst-TV.
NET 2 Interaktiv AS (Døpt om til TV 2 Interaktiv i 2000)


== Referanser ==


== Eksterne lenker ==
Gjeldende avtaler i TV 2 Interaktiv
The A-Team

For filmen med samme navn, se The A-Team (film)The A-Team er en amerikansk action- og eventyrserie som gikk på NBC fra 1983 til 1987. Serien handlet om en fire tidligere kommandosoldater som i 1972 ble stilt for krigsrett og uskyldig dømt. De rømte imidlertid fra høysikkerhetsfengselet de sonet i og på rømmen dannet de kommandogruppen A-Team. Gruppen tok oppdrag ingen andre turte. Hovedrollene ble spilt av George Peppard, Mr. T, Dirk Benedict og Dwight Schultz.Serien har blitt sendt på TV3 siden 1990.


== Roller ==
HovedrollerGeorge Peppard - Colonel John "Hannibal" Smith
Mr. T - Sergeant Bosco "B.A." Baracus
Dwight Schultz - Captain "Howlin' Mad" Murdock
Dirk Benedict - Lieutenant Templeton "Face" PeckAndre sentrale rollerWilliam Lucking - Colonel Lynch (Sesong 1)
Lance LeGault - Colonel Roderick Decker (Sesong 2-4)
Robert Vaughn - General Hunt Stockwell (Sesong 5)
Tim Dunigan - Lieutenant Templeton "Face" Peck (kun pilotepisoden)
Melinda Culea - Amy Allen (ep. 1-26)
Marla Heasley - Tawnia Baker (ep. 29-40)GjesteopptredenerNotable gjesteopptredener inkluderer blant annet Boy George, Hulk Hogan, David McCallum, Tia Carrere, Yaphet Kotto og Dean Stockwell.


== Referanser ==


== Eksterne lenker ==
(en) The A-Team på Internet Movie Database 
(en) The A-Team på AllMovie 
(en) The A-Team på Rotten Tomatoes 
(en) The A-Team på Metacritic
Martin Lawrence

Martin Fitzgerald Lawrence (født 16. april 1965) er en amerikansk skuespiller. Han er mest kjent for å ha spilt hovedrollen i Bad Boys og Bad Boys 2 sammen med Will Smith, og han har også hatt hovedrollen i Big momma, Big Momma's House 2, samt Big Momma's House 3.


== Referanser ==


== Eksterne lenker ==
(en) Martin Lawrence på Internet Movie Database 
(sv) Martin Lawrence i Svensk Filmdatabas 
(da) Martin Lawrence på Filmdatabasen 
(da) Martin Lawrence på Scope 
(fr) Martin Lawrence på Allociné 
(en) Martin Lawrence på AllMovie 
(en) Martin Lawrence hos Turner Classic Movies 
(en) Martin Lawrence hos Rotten Tomatoes 
(en) Martin Lawrence hos The Movie Database 
(en) Martin Lawrence hos Behind The Voice Actors